rejauldu/bengali-wikipedia huggingface dataset:
থাম্ব| ফেসসিটিং, হেনরিক লোসো (১৮৪০-১৮৯৭)   ফেসসিটিং, কুইনিং বা কিনিং নামেও পরিচিত, এটি হল এক সঙ্গীর  মুখের উপর অন্য সঙ্গীর বসে থাকা যৌন অনুশীলন, কখনও কখনও মৌখিক-জননাঙ্গ বা মৌখিক-পায়ু লেহনের অনুমতি দেয়।  বসা অংশীদার উভয় দিকে মুখ দিয়ে থাকতে পারে।   এই আসনে অংশীদাররা পারস্পরিকভাবে তাদের হাত দিয়ে অন্য সঙ্গীর কামোদ্দীপক জোনকে উদ্দীপিত করতে পারে। আধিপত্য এবং বশ্যতা জড়িত যৌন ক্রিয়াকলাপে, ফেসসিটিং এক ধরনের কামুক অপমান হতে পারে।   উপাদান  শ্রেষ্ঠত্ব প্রদর্শনের জন্য এবং যৌন পরিতৃপ্তির জন্য প্রভাবশালী এবং বশ্যতাশীল ব্যক্তিদের মধ্যে ফেসসিটিং সাধারণ। পূর্ণ শরীরের চাপ, কামুক শ্বাসরোধ, আর্দ্রতা, শরীরের গন্ধ এবং অন্ধকারকে যৌন আকর্ষণ বা বাধ্যবাধকতা হিসাবে বিবেচনা করা যেতে পারে। যে ব্যক্তিটি বসেছিল সে দাসত্বের মধ্যে থাকতে পারে, যৌনভাবে বশীভূত হতে পারে বা অন্য ব্যক্তির দেহের ওজন দ্বারা কেবল চেপে ধরে থাকতে পারে। কিছু ক্ষেত্রে, অনুগত ব্যক্তি প্রভাবশালীর শারীরিক বর্জ্য (গুলি) গ্রাস করতে পারে (ইউরোলাগ্নিয়া বা কপ্রোফিলিয়া)।   আরও দেখুন    বিডিএসএম  কুনিলিংগাস  ডমিনাট্রিক্স  ওরাল সেক্স  যৌন অবস্থান  টিব্যাগিং   তথ্যসূত্র    বহিঃসংযোগ     বিষয়শ্রেণী:ভালভা বিষয়শ্রেণী:যৌনাসন বিষয়শ্রেণী:পর্নোগ্রাফি পরিভাষা বিষয়শ্রেণী:মৌখিক কামোত্তেজকতা বিষয়শ্রেণী:যোনিলেহন বিষয়শ্রেণী:যৌনক্রিয়া বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পায়ু কামোত্তেজকতা বিষয়শ্রেণী:পায়ু
থাম্ব|রঞ্জিত সিংহ চৌতলা রঞ্জিত সিংহ চৌতলা বর্তমানে হরিয়ানা সরকারের বিদ্যুৎ, জেল ও গৃহায়ণ মন্ত্রনালয়ের মন্ত্রিপরিষদ মন্ত্রী। তিনি বর্তমানে ২০১৯ সালের নির্বাচনে রানিয়া বিধানসভা কেন্দ্র থেকে হরিয়ানা বিধানসভার সদস্য নির্বাচিত হন।  তিনি স্বতন্ত্র প্রার্থী হয়ে নির্বাচনে জয়ী হয়েছেন। তিনি দেবী লালের পুত্র এবং এর আগে তিনি ররি থেকে ৭ম বিধানসভায় নির্বাচিত হয়েছিলেন। তিনি দেবী লালের দ্বিতীয় মন্ত্রীসভায় কৃষিমন্ত্রী ছিলেন। বর্তমানে তিনি হরিয়ানার বিদ্যুৎ মন্ত্রীর দায়িত্ব পালন করছেন Ranjit Chautala joins BJP How the Chautalas went their own way  মিঃ রণজিৎ সিংহ ১৯৯০-১৯৯২ মেয়াদে হরিয়ানার এমপি (রাজ্য সাবাহ) ছিলেন। ২০০৫ - ২০০৯ সালে তিনি হরিয়ানার রাজ্য পরিকল্পনা বোর্ডের উপ-চেয়ারম্যান ছিলেন।    তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:হরিয়ানা বিধানসভার সদস্য বিষয়শ্রেণী:ভারতীয় জাতীয় লোকদলের রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:হরিয়ানা বিধানসভার সদস্য ২০১৯-২০২৪ বিষয়শ্রেণী:হরিয়ানা বিধানসভার সদস্য ১৯৮৭-১৯৯১ বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ
পাপুয়া বিশ্ববিদ্যালয় (  ) ইন্দোনেশিয়ার পশ্চিম পাপুয়া প্রদেশের একটি বিশ্ববিদ্যালয়। এর তিনটি ক্যাম্পাস রয়েছে: মানকওয়ারী, সোরং এবং রাজা আমপাট। বিশ্ববিদ্যালয়টিতে অর্থনীতি, বনবিদ্যা, কৃষি এবং আর্থ সায়েন্স বিষয়ে পাঠদান করা হয়।   ইতিহাস  বিশ্ববিদ্যালয়টি ৩ নভেম্বর, ২০০০ সালে প্রতিষ্ঠিত হয়েছিল। পূর্বে, এটি জয়পুরা ভিত্তিক চেন্দ্রওয়াসিহ বিশ্ববিদ্যালয়ের কৃষি অনুষদের অংশ ছিল।   অনুষদ  বিশ্ববিদ্যালয়টি ১৩টি অনুষদ নিয়ে গঠিত:   কৃষি অনুষদ - ডিন: ড. আইর. আগুস আই. সুমুলে  বনবিদ্যা অনুষদ - ডিন: বার্নার্ডাস বি রেটব  পশুপালন অনুষদ - ডিন: অধ্যাপক ড. ডঃ আইআর. বুদি সান্তোসো, এমপি  গণিত ও প্রাকৃতিক বিজ্ঞান অনুষদ - ডিন: ড. ড. বিমো বি সান্তোসো  অর্থনীতি ও বাণিজ্য অনুষদ - ডিন: ড. আই.আর. আহমাদ রোচনী  সাহিত্য ও সংস্কৃতি অনুষদ - ডিন: আন্দ্রেয়াস জে দেদা।  কৃষি প্রযুক্তি অনুষদ - ডিন: ড. জিটা এল. সারুঙ্গালো, এস.টি.পি., এম.এস.আই.  ফিশারিজ এবং মেরিটাইম স্টাডিজ অনুষদ - ডিন: Ir. মুদজি রাহায়ু, এম.এস.আই.  প্রকৌশল অনুষদ - ডিন: ইলিয়াস কে. বাওয়ান, ST, M.Eng.  শিক্ষকতা ও শিক্ষা বিজ্ঞান অনুষদ - ডিন: জান এইচ. নুনাকি, S.Pd., M.Si.  সামাজিক ও রাজনৈতিক অধ্যয়ন অনুষদ - ডিন: ড. হুগো ওয়ারামি, এসপিডি, এম.হাম (plt)  মেডিসিন অনুষদ - ডিন: ড. আই.আর. সিন্টজে রুমেটর, এমপি (পিএলটি)  মাইনিং অ্যান্ড পেট্রোলিয়াম টেকনোলজি অনুষদ - ডিন: ইউলিয়াস জি প্যাংকুং, ST, M.Si.   তথ্যসূত্র    বহিঃসংযোগ     Universitas Negeri Papua  বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইন্দোনেশিয়ার রাষ্ট্রীয় বিশ্ববিদ্যালয় বিষয়শ্রেণী:২০০০-এ ইন্দোনেশিয়ায় প্রতিষ্ঠিত
কালবুরাবাস্তি (কখনও কখনও কালবুরা বাস্তি নামে লেখা হয়) বা কালবুরাবাসমা (তুর্কি: Kalburabasma) একটি ছিদ্রযুক্ত আকৃতির সিরাপে ভেজানো মিষ্টান্ন। এটি বসনিয়া ও হার্জেগোভিনায় হুরমাশিচে এবং প্রাক্তন যুগোস্লাভিয়ার অন্যান্য অংশে উরমাশিচে নামে পরিচিত। কখনও কখনও একে হুরমা বলেও ডাকা হয়।  এই মিষ্টান্নটি বিশেষত ইসলামী উৎসবের সময় প্রস্তুত করা হয়। তিন দিনের ঈদুল ফিতর (তুর্কিতে শেকের বাইরামি, অর্থাৎ "মিষ্টির উৎসব") এবং ঈদুল আযহাতে এটি জনপ্রিয়।  এই অটোমান তুর্কি মিষ্টান্নের একটি অনুরূপ সংস্করণ, হুরমাশিচে, বসনিয়া ও হার্জেগোভিনা এবং প্রাক্তন যুগোস্লাভিয়ার অন্যান্য অঞ্চলে পাওয়া যায়।   আরও দেখুন    মেলোমাকারোনো  শেকেরপারে  রেভানি  বাকলভা  তুলুম্বা  লুকুমাদেস  ফিনিশিয়া ডেজার্ট  পেস্ট্রি তালিকা   রেফারেন্স   বিষয়শ্রেণী:তুর্কি শব্দ ও শব্দসমষ্টি বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:বসনিয়া ও হার্জেগোভিনা রন্ধনশৈলী বিষয়শ্রেণী:তুর্কি পেস্ট্রি বিষয়শ্রেণী:তুর্কি মিষ্টান্ন
আল-খাদের স্টেডিয়াম ( ) ফিলিস্তিনের আল-খাদেররের একটি আন্তর্জাতিক ফুটবল স্টেডিয়াম। ২০০৭ সালের ৬ আগস্ট স্থানীয় দল শাবাব আল-খদর এবং নাজারেথের একটি ইসরায়েলি আরব দল ম্যাকাবি আহি নাজারেথের মধ্যে একটি ম্যাচ দিয়ে উদ্বোধন করা হয়েছিল।  পর্তুগিজ ইনস্টিটিউট ফর কোওপারেশন ফর ডেভেলপমেন্টের মাধ্যমে পর্তুগালের অর্থায়নে স্টেডিয়ামটি নির্মাণ করা হয়। আল-খাদের স্টেডিয়ামটি তৈরি করতে প্রায় ২ মিলিয়ন ডলার খরচ হয়েছে এবং এটি ৬,০০০ এরও বেশি দর্শকদের ধারণ করতে পারে।New football stadium in Bethlehem's Al Khader donated by Portuguese Sport Maxum. 4 August 2007. এটি শাবাব আল-খদরের স্বাগতিক স্টেডিয়াম। ফুটবল ছাড়াও, স্টেডিয়ামটি বার্ষিক আল-খাদের শিল্প ও সংস্কৃতি উৎসব এবং শহরের আঙুর উৎসবের আয়োজন করে।Al-Khader 3-day Festival of arts and culture begins  Maan News Agency.   তথ্যসূত্র   বিষয়শ্রেণী:২০০৭-এ সম্পন্ন ক্রীড়া মাঠ বিষয়শ্রেণী:ফিলিস্তিনের ফুটবল মাঠ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:আল-খাদের বিষয়শ্রেণী:পশ্চিম তীরের ভবন ও স্থাপনা
ছি কুয়াংপু (, ; জন্ম: ২০ অক্টোবর ১৯৯০) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে চীনের প্রতিনিধি হিসেবে প্রতিদ্বন্দ্বিতা করে থাকেন।  কুয়াংপু চীনের হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।  প্রারম্ভিক জীবন ছি কুয়াংপু ১৯৯০ সালের ২০শে অক্টোবর তারিখে চীনের শুজোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কুয়াংপু চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১২৭.৮৮ স্কোর অর্জন করে প্রথম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১২৫.২২ স্কোর অর্জন করে অনায়াসে দ্বিতীয় ধাপে উত্তীর্ণ হয়েছিলেন, যেখানে তার স্কোর (১২৯.০০) তাকে প্রথম স্থান অধিকার করতে সাহায্য করেছে।  অন্যদিকে, তিনি শু মেংতাও এবং চিয়া সোংইয়ানের সাথে চীনা দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩৩৬.৮৯ স্কোর অর্জন করেছিল, যার ফলে তার দল চূড়ান্ত পর্বের দ্বিতীয় ধাপে অংশগ্রহণের সুযোগ লাভ করে। দ্বিতীয় ধাপে তারা ৩২৪.২২ স্কোর অর্জন করেছিল, যা তাদের রৌপ্য পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা পুরুষ ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:চীনের এশিয়ান গেমস ব্রোঞ্জপদক বিজয়ী বিষয়শ্রেণী:২০২৫ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল। পূর্বে এধরণের বহু পাতা গণ-অপসারিত হয়েছে। আলোচনা নিষ্প্রয়োজন। ≈  MS Sakib  📩 ·📝 ২২:২৫, ৫ আগস্ট ২০২৫ (ইউটিসি) :মেরি ম্যাকক্রে   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:BASIC, WP:ANYBIO, WP:ENT-এর সবগুলোতে অনুত্তীর্ণ। Syrus257 (আলাপ) ১৬:৪৭, ৪ আগস্ট ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সফরনামায়ে রোম মিশর ও শাম () শিবলী নোমানীর লিখিত একটি ভ্রমণকাহিনী। ১৮৯৩ সালে এই গ্রন্থটি প্রকাশিত হয়। কর্মজীবনের শুরুতে শিবলী আলিগড় আন্দোলনের সাথে অতিউৎসাহী হয়ে অংশগ্রহণ করেন। পরবর্তীতে আস্তে আস্তে আলিগড় আন্দোলনের সাথে তার মতাদর্শিক দূরত্ব তৈরি হতে থাকে। এই গ্রন্থের মাধ্যমে তার এই মতাদর্শিক দ্বন্দ্ব দৃশ্যমান হয়। গ্রন্থের বিভিন্ন জায়গায় তিনি তাগিদ দিয়েছেন, শুধু আধুনিকতার ফলাফল হতাশাব্যাঞ্জক এবং শুধু পুরোনোত্ব্যের মধ্যে কোন উৎকর্ষ নেই। এজন্য পুরোনো ও আধুনিকতার সমন্বয়ে যুগপৎ ব্যবস্থা আমাদের সমস্যা সমাধানের উত্তম পথ।  পটভূমি ১৮৯২ সালের ২৬ এপ্রিল শিবলী নোমানী মুসলিম দেশসমূহের শিক্ষা ও সংস্কৃতি দেখার উদ্দেশ্যে এক সফরে বের হন। সফরের শুরুতে তার সাথে ছিলেন টমাস ওয়াকার আর্নল্ড। তিনি ব্রিটেনে ফিরে যান। শিবলী নোমানী ছয় মাস ব্যাপী সফর করেন। এ সফরে ইতালির রোম, ইস্তাম্বুল, মিশরের কায়রো, সিরিয়া, লেবাননের বৈরূত, ফিলিস্তিনের বাইতুল মুকাদ্দাস ইত্যাদি স্থানে ভ্রমণ করেন। তিনি অনুসন্ধিৎসু মন নিয়ে এসব শহরের শিক্ষা ও সংস্কৃতি পর্যবেক্ষণ করেন এবং রাজনৈতিক অবস্থাও অবহিত হন। তিনি স্থাপত্য, প্রাচীন কীর্তি, শিক্ষাকেন্দ্র, শিক্ষা ব্যবস্থা, লেখালেখি, প্রকাশনা, পত্রিকা ইত্যাদি সম্পর্কে ধারণা নেন। তার এ সফরের বর্ণনাই হলো সফরনামায়ে রোম মিশর ও শাম।   আরও দেখুন   শিবলী নোমানীর বই   তথ্যসূত্র   উদ্ধৃতি    গ্রন্থপঞ্জি           বহিঃসংযোগ   সফরনামায়ে রোম মিশর ও শাম–এর উর্দু সংস্করণ  বিষয়শ্রেণী:ইসলামি গ্রন্থ বিষয়শ্রেণী:ধর্মীয় দর্শন বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:১৮৯৩-এর বই বিষয়শ্রেণী:শিবলী নোমানীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য
নিকো ও'রাইলি (; জন্ম: ২১ মার্চ ২০০৫) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটির হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৯ সালে, ও'রাইলি ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন নিকো ও'রাইলি ২০০৫ সালের ২১শে মার্চ তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ও'রাইলি ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ১৫ই ডিসেম্বর তারিখে তিনি প্রজাতন্ত্রী আয়ারল্যান্ড অনূর্ধ্ব-১৫ দলের বিরুদ্ধে ম্যাচে ইংল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3403377  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:ম্যানচেস্টারের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ভোমরাদহ রেলওয়ে স্টেশন  বাংলাদেশের  রংপুর বিভাগের ঠাকুরগাঁও জেলার  একটি রেলওয়ে স্টেশন।  ইতিহাস ভোমরাদহ  রেলওয়ে স্টেশন পার্বতীপুর-পঞ্চগড় লাইনে  অবস্থিত একটি রেলওয়ে স্টেশন। এটি ঠাকুরগাঁও জেলায় অবস্থিত।  পরিষেবা ভোমরাদহ  রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:    পঞ্চগড় এক্সপ্রেস  দ্রুতযান এক্সপ্রেস  একতা এক্সপ্রেস  উত্তরবঙ্গ মেইল  পঞ্চগড় কমিউটার  কাঞ্চন কমিউটার ও  লোকাল ট্রেন  তথ্যসূত্র  বিষয়শ্রেণী:ঠাকুরগাঁও জেলার রেলওয়ে স্টেশন
গিদারী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের লালমনিরহাট জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গিদারীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:লালমনিরহাট জেলার নদী বিষয়শ্রেণী:লালমনিরহাট সদর উপজেলা বিষয়শ্রেণী:আদিতমারী উপজেলা
thumb|বড় বড় বিলের গভীরতা বেশি থাকে বলে এসব বিল বর্ষাকালে যোগাযোগের অন্যতম মাধ্যম হিসেবে বিবেচিত, চলন বিল, নাটোর thumb|সাধারণত বিলের গভীরতা কম থাকে বলে এতে বসতি স্থাপন করা সম্ভব, চলন বিল, নাটোর বাংলাদেশ, পশ্চিমবঙ্গ ও আসামে বিস্তীর্ণ আবদ্ধ স্বাদুপানির জলাশয়কে বিল বলা হয়। বিল মূলত নিম্নভূমি যেখানে অতিরিক্ত পানি এসে জমা হয়। শুকনোর মৌসুমে অধিকাংশ বিলে কোন পানি থাকে না। তখন সেই এলাকা চাষাবাদ ও গবাদিপশুর চারণক্ষেত্র হিসেবে ব্যবহৃত হয়। একটু বৃষ্টি হলে বা বর্ষা মৌসুমে এসব নিম্নভূমি পানিতে পরিপূর্ণ হয়ে যায়। সাধারণত বিলের গভীরতা বেশি হয় না। বেশিরভাগ বিলই জলাভূমির মত। তবে বড় বড় বিলের গভীরতা অনেক বেশি এবং প্রায় সারা বছর এসব বিলের কোথাও না কোথাও পানি থাকে। বিল কোন কোন ক্ষেত্রে বাঁওড়ের সমার্থক, যদিও দু'টির মধ্য অল্পবিস্তর পার্থক্য বিদ্যমান।Mohd Shamsul Alam, and Md Sazzad Hossain, Beel , Banglapedia: National Encyclopedia of Bangladesh (Online), সংগৃহীত: ১৯ আগস্ট, ২০১২। গাঙেয় ও ব্রহ্মপুত্র প্লাবন সমভূমিতে বিলের সংখ্যা বেশি। বাংলাদেশের ঢাকা, কুমিল্লা, ফরিদপুর, নাটোর ও পাবনায় বিলের সংখ্যা সবচেয়ে বেশি।   উৎপত্তি  বিল নানাভাবে গঠিত হতে পারে। কোন নিম্নভূমিতে যদি পানি নিষ্কাশনের ব্যবস্থা না থাকে বা নিষ্কাশন পথ বন্ধ হয়ে যায়, তবে বন্যার পর ঐ স্থানে পানি আটকে বিলের সৃষ্টি হয়। আবার বৃষ্টিপাত বেশি হলে ও বর্ষাকালে পানি জমে বিলের সৃষ্টি হয়। আবার কখনও কখনও নদীপথের দিক পরিবর্তিত হলে বিলের সৃষ্টি হয়। দিক পরিবর্তিত হওয়ার পরও নদীর যে অবশেষ থেকে যায় তা বিল হিসেবে চিহ্নিত হয়।   তথ্যসূত্র   বিষয়শ্রেণী:হ্রদ বিষয়শ্রেণী:বিষন্নতা (ভূবিদ্যা) বিষয়শ্রেণী:ভারতের ভূগোল বিষয়শ্রেণী:জলাধার বিষয়শ্রেণী:বাংলাদেশের জলাভূমি বিষয়শ্রেণী:প্রবাহজ ভূমিরূপ বিষয়শ্রেণী:অবনমিত ভূমি বিষয়শ্রেণী:পুকুর
সহদেব সিংহ পুন্ডির একজন ভারতীয় রাজনীতিবিদ এবং ভারতীয় জনতা পার্টির সদস্য। পুন্ডির দেরাদুন জেলার সহসপুর নির্বাচনী এলাকা থেকে উত্তরাখণ্ড বিধানসভার সদস্য। My Neta তিনি কলা বিভাগ থেকে স্নাতক ডিগ্রি অর্জন করেছেন। পুন্ডির বিজেপি রাজ্য ইউনিটের সহ-রাষ্ট্রপতি ছিলেন এবং অত্যন্ত স্নেহময় ব্যক্তি হিসাবে পরিচিত।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
আন্তর্জাতিক দাতব্য দিবস প্রতিবছর ৫ সেপ্টেম্বর পালন করা হয়। এটি ২০১২ সালে জাতিসংঘের সাধারণ অধিবেশনে ঘোষণা করা হয়েছিল। আন্তর্জাতিক দাতব্য দিবসটির মূল উদ্দেশ্য হলো ব্যক্তিকেন্দ্রিক, দাতব্য, জনহিতকর এবং স্বেচ্ছাসেবী সংস্থাগুলি তাদের জন্য বিশ্বজুড়ে দাতব্য সংক্রান্ত কার্যক্রমের জন্য সচেতনতা বৃদ্ধি এবং স্থানীয়, জাতীয়, আঞ্চলিক এবং আন্তর্জাতিক স্তরের উদ্দেশ্যে একটি সাধারণ প্ল্যাটফর্ম নিশ্চিত করা।   ২০১৪ সালে আন্তর্জাতিক দাতব্য দিবস  ২০১৪ সালে, আন্তর্জাতিক দাতব্য দিবস উপলক্ষে বিভিন্ন আয়োজন এবং তহবিল উত্তোলন বিশ্বজুড়ে চলতে থাকে,"Ban Ki-Moon encourages people to give on the International Day of Charity". Blue and Green World, September 5th, 2014 By Ilaria Bertini এর মধ্যে রেস্তোঁরার এক দিনের লভ্যাংশ দান করা থেকে শুরু করে,"Honor International Day of Charity at restaurants and cafes that benefit Sacramento nonprofits". Sactown Magazine. বরফ বালতি চ্যালেঞ্জ ইভেন্ট,"Movements like #icebucketchallenge show why it’s important to support international voluntary organisations ". The Guardian. এবং কম্বল বিতরণ করার আয়োজন পর্যন্ত ছিল।"International Day of Charity: whole of society can make a difference". South African Government. বুদাপেস্টে আন্তর্জাতিক দাতব্য দিবস উপলক্ষে তেরেসা স্ট্যাচু উন্মোচিত করা৷ হয় (মাদার তেরেসা স্ট্যাচুটি আলবেনিয়া প্রজাতন্ত্রের রাষ্ট্রদূত এইচ. মীরা হোকশা এবং বুদাপেস্টের পৌরসভার অনুদান)। বুদাপেস্ট আলবেনীয় দূতাবাস এবং বুদাপেস্টের পৌরসভা কর্তৃক আন্তর্জাতিক দাতব্য দিবসের এমওএম সাংস্কৃতিক কেন্দ্রে আয়োজিত হয় এক মনোজ্ঞ চ্যারিটি কনসার্ট।   তথ্যসূত্র    বহিঃসংযোগ       https://www.un.org/en/events/observances/  Section 1 .  Section 2 .  বিষয়শ্রেণী:উদ্‌যাপন বিষয়শ্রেণী:জাতিসংঘের দিনগুলি বিষয়শ্রেণী:সেপ্টেম্বর উদ্‌যাপন বিষয়শ্রেণী:জাতিসংঘের দিবস
আমজাদ আলী চৌধুরী (; জন্ম: ২৫ সেপ্টেম্বর, ১৯৭৯) লাহোরে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার।Amjad Ali at Cricinfo সংযুক্ত আরব আমিরাত ক্রিকেট দলের অন্যতম সদস্য তিনি। আমজাদ আলী বামহাতি ব্যাটসম্যানরূপে দলে প্রতিনিধিত্ব করছেন। এছাড়াও উইকেট-রক্ষণের পাশাপাশি লেগ ব্রেক বোলিং করে থাকেন।   প্রারম্ভিক জীবন  সংযুক্ত আরব আমিরাতের পক্ষে খেলার পূর্বে তিনি পাকিস্তানের ঘরোয়া প্রথম-শ্রেণীর ক্রিকেটে লাহোর ব্লুজ দলে খেলেছেন। ২০০২ সালের কায়েদ-ই-আজম ট্রফি প্রতিযোগিতায় দুই খেলায় অংশগ্রহণ করেন। পাকিস্তানে তার প্রথম-শ্রেণীর খেলোয়াড়ী জীবন সমাপণের পূর্বে ২০০৩ সালে আরও একবার লাহোর ব্লুজের হয়ে খেলেন।Other matches played by Amjad Ali  at CricketArchive ঐ বছরেরই শেষদিকে অণুল্লেখ্য প্রতিযোগিতায় অংশ নিয়েছিলেন। ২০০৭-০৮ মৌসুমে আইসিসি আন্তঃমহাদেশীয় কাপে সংযুক্ত আরব আমিরাতের পক্ষে প্রথম-শ্রেণীর ক্রিকেট খেলেন।First-class matches played by Amjad Ali at CricketArchive জানুয়ারি, ২০০৮ সালে নামিবিয়ার বিপক্ষে আমিরাত দলের হয়ে অভিষেক ঘটে।   খেলোয়াড়ী জীবন  ২০০৮ সালের এশিয়া কাপে সংযুক্ত আরব আমিরাত দলের পক্ষে একদিনের আন্তর্জাতিকে অভিষেক ঘটে তার।Amjad Ali at CricketArchiveODIs played by Amjad Ali  at CricketArchive এছাড়াও, ২০০৮ সালের এসিসি ট্রফি এলিট প্রতিযোগিতায় দলে প্রতিনিধিত্ব করেন।  আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য আমজাদ আলীসহ ১৫-সদস্যের চূড়ান্ত তালিকা প্রকাশ করে।   তথ্যসূত্র   বিষয়শ্রেণী:আমিরাতি ক্রিকেটার বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:উইকেট-রক্ষক
শান্তিচিত্রা (জন্ম ২৪শে এপ্রিল ১৯৭৮) একজন ভারতীয় শিক্ষাবিদ এবং লেখক। তিনি তাঁর ২০১৬ সালের উপন্যাস, দ্য ফ্র্যাক্টালসের জন্য পরিচিত। এট ২০১৮ সালে নোশনপ্রেস দ্বারা পুনঃপ্রকাশিত হয়েছিল। তাঁর দ্বিতীয় উপন্যাস 'লোনলি ম্যারেজেস'ও ২০১৮ সালে প্রকাশিত হয়েছিল। এটি উপন্যাসের ধারায় তাঁর জন্য একটি বিশেষ স্থান চিহ্নিত করেছে। উপন্যাস লেখার পাশাপাশি তিনি সংবাদপত্র এবং পত্রিকার জন্য অসংখ্য ছোট গল্প লিখেছেন এবং বিভিন্ন সাহিত্য এবং অন্যান্য সমালোচনামূলক ক্ষেত্র- যেমন ঘটনাবিদ্যা এবং অস্তিত্ববাদের উপর গবেষণাপত্র প্রকাশ করেছেন।  ২০১২ সাল থেকে তিনি চেন্নাইয়ের এসআরএম বিশ্ববিদ্যালয়ের ইংরেজি বিভাগের প্রধান।   প্রাথমিক জীবন এবং শিক্ষা  শান্তিচিত্রার জন্ম চেন্নাইয়ের একজন প্রাক্তন রিসার্চ অ্যান্ড অ্যানালাইসিস উইং (র) -এর প্রতিনিধির ঘরে। তাঁর বাবার চাকরির সুবাদে, তিনি নিজের শৈশবের একটি অংশ নাগাল্যাণ্ডে কাটিয়েছেন এবং তারপর তাঁকে দিল্লিতে নিয়ে আসা হয়। সেখানে তিনি বিদ্যালয় শিক্ষা শেষ করেন। ভারতের বিভিন্ন অঞ্চলে ভ্রমণ করার পর, সংস্কৃতি এবং মনোবিজ্ঞানে তাঁর আগ্রহ প্রকাশ পায়। তিনি চেন্নাইতে ফিরে আসেন এবং উচ্চ শিক্ষায় কর্মজীবন শুরু করেন। ২০০২ সালে হোলি ক্রস ভারতীদাসন বিশ্ববিদ্যালয় থেকে সাহিত্যে স্নাতকোত্তর যোগ্যতা অর্জনের পর তিনি কাউন্সেলিং এবং সাইকোথেরাপি অধ্যয়ন করার সিদ্ধান্ত নেন।  তিনি ২০১১ সালে ভারতীদাসন বিশ্ববিদ্যালয়ের বিশপ হেবার কলেজে ইংরেজি সাহিত্যে ডক্টরেট সম্পন্ন করেন।   ব্যক্তিগত জীবন  শান্তিচিত্রা তামিল চলচ্চিত্র অভিনেতা করুণাকরণের বোন।   পেশাগত জীবন  কথাসাহিত্যে হাত দেওয়ার আগে শান্তিচিত্রা বেশ কয়েক বছর সাহিত্যের শিক্ষক হিসাবে কাজ করেছিলেন। তিনি ২০১২ সালের আগস্ট মাস থেকে এসআরএম ইনস্টিটিউট অফ সায়েন্স অ্যাণ্ড টেকনোলজিতে ইংরেজি বিভাগের প্রধানের পদে দায়িত্ব পালন করছেন।Dr. K. Shantichitra , SRM University, Retrieved 24 April 2016   অর্জন  তিনি এম.ফিলে প্রথম স্থান অধিকারী হন, বিশপ হেবার কলেজে।   তথ্যসূত্র   বিষয়শ্রেণী:চেন্নাইয়ের লেখক বিষয়শ্রেণী:ভারতীয় নারী ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম
বেয়ার্ড দ্বীপ হল গ্রেট ব্যারিয়ার রিফ মেরিন পার্ক কুইন্সল্যান্ড, অস্ট্রেলিয়ার, পাইপার দ্বীপপুঞ্জ জাতীয় উদ্যানের টেম্পল বে- তে অবস্থিত একটি দ্বীপ। এটি কুটিনি-পায়ামু জাতীয় উদ্যান এবং লকহার্ট নদী থেকে প্রায় ১০০ কিমি উত্তর-পূর্বে এবং কেপ গ্রেনভিল থেকে ৫০ কিমি দক্ষিণে। প্রতিবেশী বিসলে, ফার্মার এবং ফিশার দ্বীপপুঞ্জের সাথে এই দ্বীপটি পাইপার দ্বীপপুঞ্জের গুরুত্বপূর্ণ পাখি এলাকা গঠন করে, তাই বার্ডলাইফ ইন্টারন্যাশনাল দ্বারা চিহ্নিত করা হয়েছে কারণ পাইড ইম্পেরিয়াল কবুতর এবং কালো নোডিদের প্রজনন স্থান হিসাবে এর গুরুত্ব রয়েছে। BirdLife International. (2011). Important Bird Areas factsheet: Piper Islands. Downloaded from  on 19/09/2011.  এটি প্রায় ২ হেক্টর এলাকা দখল করে রয়েছে।    তথ্যসূত্র   বিষয়শ্রেণী:অস্ট্রেলিয়ার জনবসতিহীন দ্বীপ বিষয়শ্রেণী:কুইন্সল্যান্ডের গুরুত্বপূর্ণ পাখি এলাকা বিষয়শ্রেণী:গ্রেট ব্যারিয়ার রিফের দ্বীপ
পল্লবী কৃষ্ণণ মোহিনীয়াট্টম নৃত্যশৈলীর একজন নেতৃস্থানীয় শিল্পী। তিনি রাষ্ট্রপতি দ্রৌপদী মুর্মুর কাছ থেকে মোহিনিয়াট্টমে ২০২২ সালের জন্য সঙ্গীত নাটক একাডেমি পুরস্কার পেয়েছেন।   প্রাথমিক জীবন এবং শিক্ষা  পল্লবী বাংলার দুর্গাপুরের বাসিন্দা কিন্তু কেরালায় স্নাতকোত্তর পড়াশোনার পর তিনি ত্রিশূরে স্থায়ীভাবে বসবাস শুরু করেন। তিনি পশ্চিমবঙ্গের বর্ধমান বিশ্ববিদ্যালয় থেকে জীববিজ্ঞানে বি.এসসি করেছেন। কিন্তু তাঁর পড়াশোনার প্রতি বিশেষ আগ্রহ ছিল না, বরঞ্চ তিনি নৃত্য শিখতে চেয়েছিলেন। তাই তিনি শান্তিনিকেতনের বিশ্বভারতী বিশ্ববিদ্যালয় থেকে তাঁর দ্বিতীয় স্নাতক ডিগ্রি, বি.মিউজিক করেছেন কথাকলি, মণিপুরি এবং রবীন্দ্র সঙ্গীতের ওপর। গুরু কলামণ্ডলম শঙ্করনারায়ণ তাঁর প্রতিভা চিনেছিলেন। তিনি অনুভব করেছিলেন যে পল্লবীর নৃত্যাভিনয় মোহিনিয়াট্টমের সাথে মানানসই হয় এবং তাই তিনি তাঁকে মোহিনিয়াট্টম নৃত্যে দীক্ষা দেন। ১৯৯২ সালে, পল্লবী ত্রিশূরে চলে যান এবং ভারতী শিবাজি ও কলামণ্ডলম সুগন্ধির অধীনে কেরালা কলামন্দিরমে স্নাতকোত্তর ডিগ্রি অর্জন করেন।   কর্মজীবন  ১৯৯৪ সালে, তিনি ত্রিশূরে লাস্য একাডেমি অফ মোহিনিয়াট্টম শুরু করেন। ২০০০ সালে, তিনি মোহিনিয়াট্টমে কোরিওগ্রাফি শুরু করেন। বাংলা এবং কেরালার নৃত্য রূপের একটি সংমিশ্রণ হল তাঁর ঋতু-রাগ, যেখানে কেরালার সোপানম সঙ্গীতের সাথে রবীন্দ্রসঙ্গীত মিলেছে। ২০০৯ সালের ফেব্রুয়ারিতে, তিনি ঢাকায় বাংলাদেশী নৃত্যশিল্পীদের জন্য একটি কর্মশালা পরিচালনা করেন। ২০১৩ সালের সেপ্টেম্বরে,  কোচিতে ব্যাংক কর্মচারীর সাংস্কৃতিক শাখা 'বিইএএমই' আয়োজিত একটি অনুষ্ঠানে এর্নাকুলাম কারাযোগম-এর সহযোগিতায় তিনি নৃত্য পরিবেশন করেন।  ২০১৮ সালে, তিনি তিরুবনন্তপুরমের ভাজুথাকাউডে ভারত ভবনে নৃত্যাভিনয় করেছিলেন। ২০১৮ সালের ডিসেম্বরে, তিনি তিরুবনন্তপুরমে সূর্য নৃত্য ও সঙ্গীত উৎসবেও নৃত্য পরিবেশনা করেছিলেন।   পুরস্কার    ২০০৮ সালে, তিনি কেরালা সঙ্গীত নাটক একাডেমি পুরস্কার পান।  তিনি কলকাতার "বিচার-মার্চ"-এর "সুশ্রী" পুরস্কার পেয়েছেন।  ৬ মার্চ ২০২৪ তারিখে, তিনি রাষ্ট্রপতি দ্রৌপদী মুর্মুর কাছ থেকে মোহিনিয়াট্টম ২০২২-এর জন্য জাতীয় সঙ্গীত নাটক একাডেমি পুরস্কার গ্রহণ করেন।   তথ্যসূত্র    বহিঃসংযোগ    www.pallavikrishnan.com  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় নারী নৃত্য পরিচালক বিষয়শ্রেণী:জীবিত ব্যক্তি বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:কেরলের নৃত্যশিল্পী বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:সংগীত নাটক অকাদেমি পুরস্কার প্রাপক